[pic] | KOMISIJA EVROPSKIH SKUPNOSTI |

Bruselj, 12.1.2009

COM(2008) 673 konč.

2007/0099 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča Sveta o sprejetju Uredbe Evropskega parlamenta in Sveta o skupnih pravilih za dostop do trga mednarodnega cestnega prevoza blaga (prenovitev)

2007/0099 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča Sveta o sprejetju Uredbe Evropskega parlamenta in Sveta o skupnih pravilih za dostop do trga mednarodnega cestnega prevoza blaga (prenovitev)

1. OZADJE

Datum predložitve predloga EP in Svetu (dokument COM(2007) 265 konč. – 2007/0099COD): | 23. maj 2007. |

Datum mnenja Evropskega ekonomsko-socialnega odbora: | 12. marec 2008. |

Datum mnenja Evropskega parlamenta, prva obravnava: | 21. maj 2008. |

Datum predložitve spremenjenega predloga: | 13. junij 2008. |

Datum sprejetja skupnega stališča: | 9.1.2009 |

2. CILJ PREDLOGA KOMISIJE

Cilj predloga, ki ga je Komisija sprejela 23. maja 2007, je določiti skupna pravila za dostop do trga mednarodnega cestnega prevoza blaga. Predlog nadomešča dve uredbi o dostopu do trga za cestne prevoznike in direktivo Sveta, ki nekatere vrste prevoza izvzema iz obveznosti pridobitve dovoljenja. Njegov namen je med drugim okrepiti izvršljivost cestne kabotaže z njeno jasnejšo opredelitvijo.

3. PRIPOMBE NA SKUPNO STALIŠČE

3.1. Splošne pripombe na skupno stališče

Predlog o dostopu do trga mednarodnega cestnega prevoza blaga in zlasti njegova opredelitev kabotaže je ena glavnih točk v razpravi o svežnju glede cestnega prometa. Za sklenitev kompromisa o svežnju je bil ključen predvsem datum poročila o oceni glede morebitnega nadaljnjega odpiranja trga, vključno s kabotažo.

3.2. Podrobne pripombe Komisije

Skupno stališče, ki ga je sprejel Svet, vključuje kot takšne ali načelno nekatere spremembe, ki jih je predlagal Evropski parlament in so bile kot takšne ali načelno sprejemljive tudi za Komisijo. Te spremembe se nanašajo na naslednje:

- opredelitev izjeme za prevoz pošte (predlog spremembe 11);

- omejitev podrobnosti, ki jih vključuje dokaz, ki ga je treba predložiti za mednarodni prevoz (19);

- črtanje navedbe o delovnem času pri obveznih pravilih, ki se uporabljajo za kabotažo (43);

- uvedba zaščitnih ukrepov v primeru resnih motenj zaradi kabotaže (48);

- in črtanje navedbe o ponavljajočih se manjših kršitvah; Komisija se lahko strinja s tem postopnim pristopom glede registrov (7, 8, 42, 24, 27, 31, 33 in del predloga spremembe 34).

Skupno stališče vključuje tudi določbo o kabotaži v tranzitni državi, ki jo je predvideval predlog spremembe 17. Ker je rešitev, ki jo predlaga skupno stališče, izvršljiva, se Komisija lahko strinja z njo.

Skupno stališče ni vključilo naslednjih predlogov sprememb, ki so bile načelno ali ob preoblikovanju sprejemljive za Komisijo:

- uvodna izjava o povezavi z Direktivo 92/106/EGS o kombiniranem prevozu (1);

- jasnejša uporaba pojma „začasen“ (9, 12);

- uvedba denarnih kazni kot možnosti za kaznovanje (25, 28);

- določitev 1. januarja 2009 kot datuma začetka uporabe (35); skupno stališče predvideva, da bi se uredba začela uporabljati 24 mesecev po njenem začetku veljavnosti.

Preostale spremembe, ki jih je predlagal Evropski parlament in niso bile sprejemljive ali pa predlagano besedilo ni bilo sprejemljivo za Komisijo, niso bile vključene v skupno stališče. Ti predlogi sprememb se nanašajo zlasti na naslednje:

- nadaljnje odpiranje trga kabotaže (3, 4, 18);

- dovoljenje za kabotažo po delnem raztovarjanju (16);

- odobritev tesnejšega sodelovanja med nekaterimi državami članicami pri kabotaži (5, 21);

- navedba direktive o napotitvi delavcev kot pravilu, ki se uporablja za kabotažo (23);

- možnost, da države članice regulirajo tretji promet (6, 14, 15);

- zahteva, da za vse vrste cestnih prevozov zadostuje en dokument (20).

V skupno stališče so vključene predvsem naslednje nove določbe:

- možnost za prilagoditev obdobja veljavnosti licence tehničnemu napredku (člen 4, odstavek 2);

- uvedba zaščitnih elementov za licenco, overjene verodostojne kopije in potrdilo za voznike (člen 4, odstavek 4 in člen 5, odstavek 3 ter prilogi I in II);

- določbe o potrdilu za voznike (člen 5), predvsem uvedba sklica na Direktivo 2003/109/ES o statusu državljanov tretjih držav, ki so rezidenti za daljši čas;

- poročilo, ki ga Komisija pripravi do konca leta 2013 in v njem analizira stanje na trgu, oceni učinkovitost nadzora in razvoj pogojev zaposlovanja za ta poklic ter preveri napredek pri usklajevanju predpisov, ki bi omogočil načrtovanje nadaljnjega odpiranja domačih trgov, vključno s kabotažo (člen 16, odstavek 3).

Mogoče je omeniti, da nekatere države članice, ki so zagovarjale večje omejitve glede dovoljene kabotaže, končno opredelitev kabotaže (člen 8) štejejo za maksimum, ki je bil še sprejemljiv, druge države članice, ki zagovarjajo nadaljnje odpiranje trga, pa kot na minimum, ki je bil še sprejemljiv.

4. SKLEP

Svet je sprejel svoje skupno stališče s kvalificirano večino. Komisija meni, da skupno stališče izraža glavne cilje njenega predloga in ga zato lahko podpre.